མཁས་དབང་མཱ་ཧྥི་ཡི་བརྗོད་དོན་དེ་ཝ་ཤིན་ཊོན་སློབ་གྲྭ་ཆེན་མོའི་མིའི་རིགས་རིག་པའི་སྡེ་ཁག་གི་བགྲེས་ཡོལ་སློབ་དཔོན་ཡུ་རྒྱེན་ཧུན་ལགས་ཀྱིས་ཀྱང་དམིགས་འདོན་བྱས་ཡོད།སློབ་དཔོན་ཧུན་ལགས་ཀྱིས་རྩོད་བསྡུར་དེ་འཛམ་གླིང་གི་རིག་གནས་དང་སྐད་བརྡ་སྣ་མང་ཅན་སྲུང་སྐྱོབ་བྱེད་པའི་ཕྱོགས་སུ་རྒྱ་བསྐྱེད་བཏང་།ཁོང་གིས་སའི་གོ་ལ་འདིའི་སྟེང་དུ་ཡོད་བསྡད་པའི་འཚོ་བ་སྐྱེལ་སྟངས་མི་འདྲ་བ་ཁག་ལ་རྒྱབ་སྐྱོར་བྱེད་པར་དགེ་མཚན་ཆེན་པོ་ལྡན་སྐོར་གསུངས།ཁོང་གིས་བལྟས་ན་དེ་ལྟར་བྱས་ན་ད་གཟོད་ང་ཚོས་འགྲོ་བ་མིའི་རང་གཤིས་སུ་གྲུབ་པའི་ནུས་པ་རྣམས་ལེགས་པར་རྟོགས་ནུས་སྙམ།སློབ་དཔོན་ཧུན་གྱིས་རང་ཉིད་སེལ་ཊཱལ་དང་ཛ་ཕོ་ཊེགདེ་བཞིན་དེ་མིན་གྱི་ཁུ་ལོམ་བྷི་ཡ་དབུས་མའི་གདོད་མའི་མི་རིགས་དང་ནུབ་བྱང་ཨ་མེ་རི་ཁའི་ཧུ་ནཱ་ཊི་ལིང་ཊི་མི་རིགས་ཀྱི་ཁྲོད་དུ་ཕེབས་པའི་ཉམས་མྱོང་ལ་ཞིབ་དཔྱོད་གནང་།ཁོང་གིས་བསྟན་དོན།སེལ་ཊཱལ་གྱི་སྐད་ཡིག་ཁྲོད་དུ་སྦྲང་མ་དང་ཤ་སྦྲང་།དེ་བཞིན་ཁོང་ཚོའི་ཚང་བཅས་ཀྱི་ཐད་ཀྱི་བརྡ་ཆད་ཁག་ནི་དེང་རབས་སྲོག་ཆགས་རིག་པའི་གཞུང་ལུགས་སུ་སྤྱོད་བཞིན་པའི་ཐ་སྙད་ཁག་ལས་ཀྱང་ཧ་ཅང་ཞིབ་ཅིང་ཕྲ་བ་ཡིན་པ་རེད།ཁོང་གིས་མེག་སི་ཁོའི་དབུས་ཁུལ་དུ་ཁོང་དང་མཉམ་དུ་ཕྱག་ལས་གནང་མྱོང་བའི་བུ་མོ་གཞོན་ནུ་མ་ཞིག་གིས་རང་ཉིད་ཀྱི་ས་ཁུལ་དུ་ཡོད་པའི་སྨན་རྩྭ་རིགས་མི་འདྲ་བ་བརྒྱ་ཕྲག་ཁ་ཤས་མིང་ནས་བཟུང་སྟེ་ངོས་འཛིན་བྱེད་ཐུབ་པའི་སྐོར་གྱི་གནས་ཚུལ་གསུངས་ཏེ་ཉན་མཁན་ཡོངས་རྫོགས་ཧ་ལས་སུ་བཅུག